ועדת המשנה לפריפריה והתיישבות, כנסת 19, פרוטוקול מספר 3, 2014-05-27 10:00

זבולון כלפה: יש מישהו ממשרד ראש הממשלה?

זבולון כלפה: אין.

זבולון כלפה: ממשרד הבינוי והשיכון?

<סימונה טסטה: כן.

זבולון כלפה: את מייצגת גם את צחי דוד לעניין?

<סימונה טסטה: ממש לא.

זבולון כלפה: משרד הפנים?

<לילי פיינטוך: כן.

<לילי פיינטוך: אגף תקציבים.

זבולון כלפה: אותך אני זוכר מהביקור בשומריה לפני ארבע שנים.

<עו"ד דרור לוינגר: הלשכה המשפטית במשרד הפנים.

זבולון כלפה: משרד החינוך?

<שלומית מצליח: אני.

<מוחמד אלהיב: אני.

זבולון כלפה: אתה היית גם בדיון הקודם.

<מוחמד אלהיב: נכון.

זבולון כלפה: את לא היית בדיון הקודם.

זבולון כלפה: יש מישהו ממשרד התשתיות?

זבולון כלפה: רשות המים?

זבולון כלפה: ביוב?

זבולון כלפה: אין.

זבולון כלפה: קודם כל, תודה רבה גם לחבר הכנסת שטרן שהצטרף אלינו לדיון, לראש המועצה רון שני.

זבולון כלפה: הדיון הוא דיון המשך לדיון שהתקיים לפני כשלושה חודשים וחצי, ב-18 בפברואר, שהוא עוסק כמשל בישוב ערב אל נעים.

זבולון כלפה: במסגרת אותו דיון שקיימנו כאן

זבולון כלפה: ב-18 בפברואר, עלה הצורך וההבנה ביחס לישוב ערב אל נעים במועצה אזורית משגב בהתכנסות של כלל הגורמים כדי לתת את המענה ולהביא את הנושא לפתרון.

זבולון כלפה: יש ישוב מתוכנן עם תב"ע מסודרת.

זבולון כלפה: ראש המועצה, המקרקעין מוסדרים?

<רון שני: כן.

זבולון כלפה: אין שום בעיה לגביהם.

זבולון כלפה: מלפני שנתיים יש התחלה של עבודות של משרד התחבורה שהוא היה החלוץ.

זבולון כלפה: אני מבין שבעקבות הדיון הקודם, בשבועות האחרונים הצטרף גם משרד החקלאות.

זבולון כלפה: באותו דיון שהתקיים כאן ההבנה הייתה שבעצם יש צורך לעשות כאן עבודה משותפת ואני יודע שהתקיימו מספר דיונים בין משרד האוצר, קצת משרד השיכון, משרד ראש הממשלה ביחס לדברים השונים.

זבולון כלפה: קודם כל, הייתי שמח לקבל ממך, ראש המועצה, איזושהי סקירת מצב נכון להיום ולשמוע מה המצב בערב אל נעים.

זבולון כלפה: לאחר מכן נעבור למשרדים השונים כדי שנראה היכן אנחנו אוחזים.

<רון שני: בוקר טוב ושוב תודה על היוזמה והדחיפה.

<רון שני: זה דבר שמאוד מאוד חשוב לנו לראות את הישוב שהוכר בהחלטת ממשלה ב-1999 ומאז כל התהליכים הסטטוטוריים כבר הסתיימו, לראות אותו חי כמו שאני רוצה לחיות במדינת ישראל.

<רון שני: ההגדרה שלי, היכן שאני רוצה לחיות ומוכן לחיות ושהילדים שלי יחיו, כך אני רוצה שהם יחיו.

<רון שני: מאז הדיון הקודם היו דיונים מאוד אינטנסיביים עם משרד התחבורה ועמאר רשרש ממשרד התחבורה שנמצא כאן היה שותף מאוד מרכזי להם יחד עם משרד החקלאות וסגרנו על מתווה של פרויקט משותף.

<רון שני: הייתה גמישות מאוד יפה מצד שני המשרדים הללו ואני יודע מהי גמישות בירוקרטית ואני מבין את האילוצים של המשרדים.

<רון שני: הלכו כאן ממש לקראתנו והמון תודה על כך.

<רון שני: אנחנו באמת מתקדמים די טוב בפריצה של הכביש המרכזי.

זבולון כלפה: כשאתה אומר מתקדמים, זה אומר שיש עבודה בפועל בשטח?

<רון שני: בפועל בשטח.

<רון שני: בוודאי.

זבולון כלפה: הטרקטורים עובדים.

<רון שני: הטרקטורים עובדים, יש עבודות עפר, מזיזים בתים.

<רון שני: דברים קורים.

<רון שני: הרבה תודה למשרד החקלאות ולמשרד התחבורה.

<רון שני: אנחנו מתקדמים ומבצעים את זה.

<רון שני: לגבי יתר המשרדים.

<רון שני: אני יודע שהיו דיונים ברמה של משרד השיכון ומשרד האוצר שזה הגוף המרכזי הבא.

זבולון כלפה: בעיקר בתחום של התשתיות?

<רון שני: בתחום של התשתיות, בוודאי.

זבולון כלפה: תכף נשמע מהגברת סימונה.

<רון שני: שם בשטח לא הייתה כל כך התקדמות שאנחנו יודעים לדבר עליה.

<רון שני: מעבר לזה, אני יכול לומר שהתושבים מתקדמים.

<רון שני: מאחר שהקרקע מוסדרת והתב"ע קיימת ותכנון מפורט קיים, אנחנו כבר הוצאנו מעל כשלושים היתרי בנייה בישוב וכבר יש 14 בתים שרואים את הבנייה בפועל.

<רון שני: אני אומר לך שזה נותן סם חיים לישוב.

<רון שני: פתאום אנשים שחיו בדלות נוראה, כאילו ממש בשוליים של החברה הישראלית, מרגישים שהם נכנסים למיינסטרים של החברה הישראלית.

<רון שני: זאת החשיבות.

<רון שני: זה הסטטוס.

זבולון כלפה: נימר, לפני שאנחנו עוברים למשרד השיכון, אתה רוצה להוסיף משהו?

<נימר נעים: לא.

<נימר נעים: שלום לכולם.

<נימר נעים: אני רוצה לחזור על דברים שאמרתי.

<נימר נעים: הבעיה בערב אל נעים, אני מגדיר אותה בעיה אנושית.

<נימר נעים: לכל החברים שנמצאים כאן, אני מזמין אותם לבוא, לבקר ולקבל תמונה על התנאים בהם הישוב נמצא.

<נימר נעים: זאת התחלה וכולי תקווה שכל משרדי הממשלה יירתמו למשימה הזאת ויסירו את הכתם שנמצא היום בשטח וקוראים לו ערב אל נעים, והוא אכן בהתחלה מהווה כתם על המדינה ואחר כך כתם על משגב.

<נימר נעים: הישוב הוא מאוד נאמן למדינה, יש בו הרבה משרתים בצה"ל ויש בו הרבה שעדיין משרתים במערכות הביטחון.

<נימר נעים: גם אני אחרי שירות סדיר עם משפחה חדורת מוטיבציה.

<נימר נעים: יש לי שני ילדים שגם הם משוחררים.

<נימר נעים: אני חוויתי את מלחמת לבנון השנייה על בשרי כאשר היו לי שני בנים בחזית.

זבולון כלפה: ברוך הבא חבר הכנסת ליצמן.

זבולון כלפה: תודה רבה.

<נימר נעים: אנחנו כישוב רואים את עצמנו ישראלים לכל דבר.

<נימר נעים: אני חושב שמגיע לנו לקבל את המינימום שמגיע לבני אדם.

<נימר נעים: תודה לכולם.

זבולון כלפה: תודה רבה.

זבולון כלפה: נציג משרד ראש הממשלה מצטרף אלינו.

זבולון כלפה: ברוך הבא.

זבולון כלפה: גברת סימונה, את יכולה להרחיב לנו קצת לגבי ערב אל נעים?

<סימונה טסטה: אני מצטערת אדוני היושב ראש.

<סימונה טסטה: האינפורמציה שהייתה לי הייתה על כלל הישובים ולא באופן ספציפי על ערב אל נעים.

<סימונה טסטה: כשהבנתי שזה סדר היום, ביקשתי שישלחו לי אינפורמציה ואם תיתן לי 15-20 דקות, אולי אני אוכל לתת יותר פרטים.

זבולון כלפה: אין בעיה.

זבולון כלפה: בסדר גמור.

זבולון כלפה: ניתן לאנשי משרד ראש הממשלה להתארגן.

זבולון כלפה: נעבור ברשות

זבולון כלפה: כם למשרד הפנים.

<סימונה טסטה: הדבר היחידי שאני יודעת לומר לוועדה כרגע הוא שיש ישיבה אצל גברת מיכל פרנק ממשרד ראש הממשלה.

זבולון כלפה: לפי מה שאנחנו יודעים בעוד כמה ימים היא עוזבת את עבודתה.

<סימונה טסטה: אני לא יודעת אבל אני יודעת שנקבעה פגישה ליוני בנושא הזה ואני מבינה שרוצים ללכת על החלטת ממשלה מיוחדת לערב אל נעים.

<סימונה טסטה: זאת כרגע האינפורמציה שאני יכולה לתת ואינפורמציה נוספת אני אתן בהמשך.

זבולון כלפה: גברת לילי.

זבולון כלפה: את יכולה להתייחס?

<לילי פיינטוך: אני באתי אל ערב אל נעים אחר.

<לילי פיינטוך: אנחנו הסתבכנו כאן.

זבולון כלפה: מה זה ערב אל נעים אחר?

<לילי פיינטוך: נצרת.

<לילי פיינטוך: שכונת נצרת.

<לילי פיינטוך: אני חשבתי שזה הדיון אבל בכל מקרה לדעתי גם לא היינו בלופ הראשון של ה-18 לפברואר.

זבולון כלפה: כן הייתם.

זבולון כלפה: בדיון היה איסמעיל, יועץ השר.

זבולון כלפה: הוא דווקא השתתף בצורה מאוד מאוד אקטיבית והיה פעיל מאוד בדיון.

זבולון כלפה: גם אלכס שפול היה כאן.

זבולון כלפה: משרד התחבורה, אתה יכול להוסיף לנו קצת פרטים לגבי מה שקורה ומה מתוכנן?

<עאמר רשרש: אני ראש מינהלת הגליל והנגב במשרד התחבורה.

<עאמר רשרש: כפי שאמר ראש המועצה, התחלנו בפרויקט של הכביש הראשי בערב אל נעים.

זבולון כלפה: זה כביש הגישה אל הישוב?

<עאמר רשרש: לא.

<עאמר רשרש: בתוך הישוב.

<עאמר רשרש: הכביש הראשי.

<עאמר רשרש: העורק הראשי של הישוב.

<עאמר רשרש: הוא נמצא בביצוע על ידי המועצה.

<עאמר רשרש: הפרויקט תוקצב ב-8.2 מיליון שקלים.

זבולון כלפה: ברוך הבא חבר הכנסת בר-לב.

<עאמר רשרש: לאחרונה יחד עם המועצה, עם משרד התחבורה ועם משרד החקלאות נעשה איגום תקציבי כלשהו כדי לבצע בנוסף לכביש הראשי עוד פריצה של דרכים צדדיות.

זבולון כלפה: מה לוח הזמנים הצפוי לסיום החלק שלכם בפרויקט יחד עם החקלאות?

<עאמר רשרש: אני חושב שהמועצה יכולה לתת לוח זמנים כי היא מנהלת את הפרויקט.

<רון שני: כן.

<רון שני: זה פרויקט שאנחנו מנהלים.

<רון שני: זה פרויקט שהוא רץ.

<רון שני: זאת אומרת, הוא נעשה בשלבים.

<רון שני: אנחנו עכשיו מתקרבים לסיום השלב הראשון ואחר כך אנחנו צריכים לעשות דברים אחרים ואך ורק אחר כך נכנסים לגמר בכבישים אותם אתה סולל רק בסוף אחרי שכל הכלים הכבדים יוצאים מהאתר.

<רון שני: אנחנו מתקרבים לסיום החלק הראשון.

יעקב ליצמן: יש לכם תאריך משוער?

<רון שני: אני מניח שהחלק הראשון יסתיים בעוד כמה חודשים.

זבולון כלפה: חודשיים או שישה?

<רון שני: משהו כזה.

<רון שני: מספר קטן של חודשים.

זבולון כלפה: יש בעיות כלשהן ביחס של משרדי הממשלה השונים?

<רון שני: לא.

<רון שני: עם משרד התחבורה, כמו שאמרתי, אנחנו מתואמים, הם הציגו גמישות מאוד מאוד יפה ואין בעיות.

<רון שני: הנושא המרכזי כרגע שעלול לעכב אותנו הוא הנושא עם משרד השיכון.

<רון שני: מדברים על החלטת ממשלה מיוחדת.

<רון שני: לצערי גם אני יודע שמיכל עוזבת, דיברתי אתה לפני שבוע, ואני מקווה שזה ימשיך עם מי שמחליף או תחליף אותה.

זבולון כלפה: נמצא כאן עוזר ראש הממשלה לענייני התיישבות.

<גבי קדוש: כמו שנאמר, הפגישה אמורה להיות אצלנו.

<גבי קדוש: מי שאחראי אצלנו בנושא הוא במילואים.

<גבי קדוש: אנחנו נקבע מועד.

<גבי קדוש: חוץ מזה שאנחנו מולך בכל יתר הנושאים.

זבולון כלפה: אתה מודע לאותה ישיבה עליה דיברה גברת סימונה?

<גבי קדוש: כן.

<גבי קדוש: אני מודע.

<גבי קדוש: אני אדאג שהיא תתקיים.

זבולון כלפה: למיטב ידיעתי היא נדחתה כבר מספר פעמים וזה חבל.

<גבי קדוש: אני אמשוך אותה אלי כדי שהיא תקרה.

<גבי קדוש: פשוט האחראי, האשם, במילואים.

<גבי קדוש: אנחנו נוביל את זה כפי שצריך.

זבולון כלפה: משרד החינוך.

זבולון כלפה: אתם רוצים להוסיף משהו או להרחיב לגבי הבינוי?

<מוחמד אלהיב: יש לנו סטטוס של שלושה גנים.

<מוחמד אלהיב: יש לנו את הגנים היבילים – שלושה גנים כאשר אחד הוא של החינוך המיוחד ושניים של חינוך טרום חובה ושלושתם מחוברים לחשמל.

<מוחמד אלהיב: אנחנו גם הכרנו בצורך.

יעקב ליצמן: כמה גנים?

זבולון כלפה: שלוש כיתות גן.

<מוחמד אלהיב: שלושה גנים.

יעקב ליצמן: שניים חינוך מיוחד.

<מוחמד אלהיב: לא.

<מוחמד אלהיב: גן אחד בחינוך המיוחד.

<מוחמד אלהיב: גילאי 3-5.

יעקב ליצמן: כמה ילדים?

<מוחמד אלהיב: קצת פחות משמונים ילדים, כולל החינוך המיוחד.

יעקב ליצמן: זאת אומרת, זה שליש.

<רון שני: זה אזורי.

<רון שני: יש שם בעיה רפואית לא פשוטה.

יעקב ליצמן: משרד הבריאות צריך להיות כאן.

זבולון כלפה: הנציג של משרד הבריאות לא הגיע לדיון.

יעקב ליצמן: מישהו צריך להסביר את זה.

זבולון כלפה: לגבי בינוי קבע של גני הילדים, הבקשה נמצאת בתוך התהליך?

<רון שני: כן.

זבולון כלפה: בפעם הקודמת דיברנו גם על הנקודה הזאת.

<רון שני: כן.

<רון שני: זה נמצא בתהליך.

<קריאה: יש הכרה בצורך.

<שלומית מצליח: ברגע שיוגשו מסמכי הקרקע על ידי הרשות.

יעקב ליצמן: אם כן, מה הבעיות?

זבולון כלפה: הדיון הזה הוא דיון מעקב.

זבולון כלפה: התקיים כאן דיון לפני חודשיים.

יעקב ליצמן: מה הבעיות כרגע?

זבולון כלפה: הבעיה המרכזית כרגע היא בתחום של התשתיות, בעצם עבודה משותפת של מספר משרדים – משרד ראש הממשלה שמוביל את זה יחד עם משרד השיכון ומשרד האוצר.

זבולון כלפה: בזמנו הייתה החלטת ממשלה שהיא קצת הוקפאה, היא זזה צעד לאחור.

זבולון כלפה: ראש המועצה, תקן אותי, החלטת הממשלה הייתה בשנת 1999?

<רון שני: בשנת 1999.

זבולון כלפה: אבל בסופו של דבר היא לא מומשה.

<רון שני: עכשיו אנחנו עובדים לממש אותה.

<רון שני: נכון, הוא לא מומשה מ-1999 ועד היום.

זבולון כלפה: אתה מבין שכנראה צריכה להיות כאן התערבות של גורמים נוספים כדי לעזור למערכת כן להגיע לשלב של התכנסות לפתרונות.

יעקב ליצמן: למה זה לא התקיים?

יעקב ליצמן: מה ההסבר?

יעקב ליצמן: מישהו יכול להסביר?

זבולון כלפה: שאלה מצוינת שנשאלה גם בדיון הקודם.

יעקב ליצמן: אולי אני אזכה לקבל תשובה.

זבולון כלפה: משרד ראש הממשלה, מישהו מכם יכול להסביר?

<מוחמד כעבייה: הוא יודע למה זה התעכב.

זבולון כלפה: הפרוטוקול לא יודע.

<מוחמד כעבייה: אנחנו הקמנו ועדת היגוי וקידמנו את הנושא הזה בצורה טובה ביותר.

<מוחמד כעבייה: היה ויכוח בין שניים-שלושה בעלי אדמה שלא רצו לעשות הסדר והאדמה שלהם בתוך המושב.

<מוחמד כעבייה: לקח הרבה זמן.

יעקב ליצמן: 15 שנים.

<מוחמד כעבייה: לקח זמן רב.

<מוחמד כעבייה: ראש המועצה האזורית יודע למה.

<מוחמד כעבייה: הוא יודע את זה.

<מוחמד כעבייה: עד שנסגר כל המהלך הזה.

<מוחמד כעבייה: לקח זמן.

יעקב ליצמן: עכשיו הוא נסגר?

<מוחמד כעבייה: עכשיו הכול בסדר.

עמר בר-לב: מתי זה נסגר?

<רון שני: אני יכול לספר רק מהתקופה שאני נכנסתי לתפקיד.

יעקב ליצמן: עמר אפילו לא רוצה לשמוע איך זה נסגר.

יעקב ליצמן: אם נראה את הפתרון, כולנו כאן נצחק כי יכלו לעשות את זה לפני עשרים שנים.

עמר בר-לב: לפחות אנחנו שלושה חברי כנסת לא היינו כאן לפני עשרים שנים, כך שאנחנו מסתכלים קדימה.

יעקב ליצמן: אני אז נכנסתי.

עמר בר-לב: לכן מעניין מתי הוא נסגר.

<רון שני: אני יכול לומר על זה קצת יותר.

<רון שני: החלטת הממשלה הייתה ב-1999 ועברו כמה שנים עד שנכנסו לתכנון.

<רון שני: אני לא יודע להסביר את הסיבות אבל אני נותן לך את העובדה.

<רון שני: עברו כמה שנים עד שנכנסו לתכנון.

<רון שני: כשאני נכנסתי לזה, זה היה ב-2008 עת נבחרתי לתפקיד ואז אנחנו נכנסנו כדי להטיס את התכנון קדימה.

<רון שני: לתכניות מתאר לוקח זמן ושם התכנון מסובך כי נערך שם מה שנקרא איחוד וחלוקה.

<רון שני: תכנית איחוד וחלוקה היא תמיד תכנית מסובכת שלוקחת זמן, בדרך כלל בתי משפט מתערבים בזה וכן הלאה.

<רון שני: מ-2008, אנחנו סיימנו את התכנון המפורט ב-2012.

<רון שני: יחסית לזמני התכנון במדינה זה לא כל כך הרבה זמן אבל יחסית לכל הזמן מאז התקבלה ההחלטה, זה בהחלט הרבה זמן.

<רון שני: מ-2012 ועד היום אנחנו דוחפים לביצוע.

עמר בר-לב: מה זה אומר?

<רון שני: כבישים, מדרכות, חשמל.

עמר בר-לב: לאור ניסיונך, כמה זמן זה ייקח?

עמר בר-לב: ביצוע זאת אמירה יפה, אבל השאלה מה המשמעות מאחוריה.

<רון שני: זה חלק מהדברים בגינם פניתי לוועדה לבקש את העזרה והדחיפה מול משרדי הממשלה.

<רון שני: למעשה זאת הקמת ישוב מאפס.

<יורם די נור: על ישוב קיים.

<רון שני: על ישוב קיים.

<רון שני: פרויקט מאוד מסובך אבל אנחנו כבר אחרי זה.

<רון שני: אנחנו כבר במתווה שלו ואנחנו יודעים לעבוד אלא מה שחסר לנו כרגע בדבר המרכזי זה התקצוב של משרד השיכון.

<רון שני: את התקצוב של משרד התחבורה ומשרד החקלאות כבר קיבלנו ואנחנו עובדים בשטח.

<רון שני: נושאים קצת יותר קטנים מהרמה הזאת, כמו משרד הבריאות או משרד הרווחה, אנחנו יודעים לעבוד אתם.

<רון שני: הם צריכים להיכנס כאשר אנחנו נסיים את השלבים הראשונים כי אין טעם כרגע לבנות גן ילדים כאשר הכול מסביב סלעים.

<רון שני: אנחנו צריכים להגיע ברמה מסוימת של פיתוח וזה עם משרד השיכון.

עמר בר-לב: בהנחה שמשרד השיכון יעביר את הכספים, באיזה סדר גודל של זמן מדובר בכל התהליך הזה?

<סימונה טסטה: למשרד השיכון אין תקציבים מיוחדים לישוב כזה או אחר.

עמר בר-לב: רגע.

עמר בר-לב: אני רוצה תשובה לשאלה שלי.

עמר בר-לב: אמרתי בהנחה שיש, פשוט להבין.

יעקב ליצמן: זה תלוי בנו.

יעקב ליצמן: אם אנחנו נשב על זה שבוע-שבוע, מבטיח לך שתוך חודש ימים זה יהיה.

זבולון כלפה: אני רוצה לומר לך חבר הכנסת ליצמן, אמרנו שהדיון הזה בסופו של דבר הוא תוצאה של הדיון הראשון שהתקיים ב-18 בפברואר.

זבולון כלפה: אני מבקש ממך מר קדוש, כיוון שאתה משמש כאן כנציג הבכיר של המשרד וזה המשרד המתכלל כי כמו שאומרת הגברת סימונה ממשרד השיכון, אין כאן תקציבים ייחודיים.

זבולון כלפה: זאת אומרת, מישהו כאן צריך לראות את הראייה הכוללת.

<גבי קדוש: לתכלל את הכול.

זבולון כלפה: יפה.

זבולון כלפה: לתכלל את הכול, לראות את הראייה הכוללת ובאמת לצאת עם הדבר הזה.

<גבי קדוש: אמרתי שאני אמשוך את זה אלי.

<גבי קדוש: אני גם עובד מול ראש המועצה שהוא מוביל את העניין כול כל הנושא הקרקעי.

זבולון כלפה: מבחינתי לקחתי את הנושא הזה כמשל ואני לא מתכוון להרפות.

זבולון כלפה: הייתי בסיור בערב אל נעים אצל נימר יחד עם ראש המועצה לפני בערך משהו כמו ארבעה-חמישה חודשים וקיימנו דיון ראשון.

זבולון כלפה: עכשיו זה הדיון השני ואני כבר מודיע לך שאני אבקש לקבל את העדכון.

זבולון כלפה: אתם אומרים שהפגישה תהיה ב-9 ליוני ואני אשמח לקבל את העדכון לאחר מכן ולדעת היכן הדברים עומדים.

<גבי קדוש: נגרום לכך שהיא תתקיים.

זבולון כלפה: אבל אני רוצה שנתחיל להתכנס למבנה של מציאת פתרונות כי כמו שקרה במשרד התחבורה ובמשרד החקלאות, זאת אומרת, המשימה היא אפשרית והיא לא מסובכת אלא היא פשוטה מאוד.

זבולון כלפה: כמו שאומר חבר הכנסת ליצמן, אנחנו ניצור כאן את המעקב כי זאת הדרך היחידה כנראה להבטיח את הביצוע.

יעקב ליצמן: בנושא התקציבי.

יעקב ליצמן: כאשר תתקיים הישיבה ב-9 ליוני, אנחנו צריכים לראות לפני כן, לתת להם שבוע ימים ולומר להם שנקיים ישיבה כאן כדי לראות מה הם עשו לגבי הנושא התקציבי.

אלעזר שטרן: שתי שאלות.

אלעזר שטרן: דרך אגב, הנושא הבריאותי שעלה כאן בין השורות שאנחנו מכירים אותו, הוא מטופל בסדר?

<רון שני: הוא מטופל.

<רון שני: זה גם נושא מאוד חברתי ולא רק בריאותי.

אלעזר שטרן: הוא קשור.

אלעזר שטרן: אנחנו מעריכים שאנחנו יודעים מה זה.

אלעזר שטרן: אולי זה לא פחות חשוב מהכול.

אלעזר שטרן: קשה לי להגיד את זה, אבל.

<רון שני: אני אבקש אחר כך מנימר יושב ראש הוועד להתייחס לזה, אבל אחת הבעיות של נישואים בתוך המשפחה היא תוצאה כזאת וזה די ברור.

אלעזר שטרן: אנחנו יודעים את זה.

אלעזר שטרן: לכן אני שואל.

יעקב ליצמן: אחד הדברים שמשרד הבריאות עשה למניעה, הוא לעשות בדיקות בין המשפחות.

אלעזר שטרן: לפני.

יעקב ליצמן: לפני.

יעקב ליצמן: נכנסנו בזה די חזק.

יעקב ליצמן: אני לא יודע מה קורה בשנה האחרונה והיכן זה עומד.

אלעזר שטרן: זה עלה כאן דרך שאלת גני הילדים אבל כמובן שהבעיה היא מאוד קשה.

יעקב ליצמן: שליש ילדים.

אלעזר שטרן: אנחנו מכירים את זה.

אלעזר שטרן: זה סיפור של חירשות-אילמות.

אלעזר שטרן: אני חושב שהטיפול צריך להיות חינוך, בריאות, לא משנה מה, אבל זה קריטי.

חמד עמאר: מי עשה את המחקר שאלה נישואי קרובים?

חמד עמאר: עשיתם משהו?

זבולון כלפה: אף אחד מאתנו לא מומחה לענייני בריאות.

עמר בר-לב: סגן השר לשעבר ליצמן מומחה לענייני בריאות.

זבולון כלפה: אבל לא כולנו.

זבולון כלפה: הוא כבר אמר את דעתו.

זבולון כלפה: אני מציע שזה יהיה נושא.

אלעזר שטרן: בסדר.

אלעזר שטרן: אי אפשר שהפתרון יהיה של החטיבה להתיישבות?

אלעזר שטרן: הרב ליצמן, אולי בשיטות שלך אתה יודע.

אלעזר שטרן: אולי צריך להיות דיון בתוך הסיעה של זבולון.

יעקב ליצמן: איך אתה יודע מה השיטות שלי?

אלעזר שטרן: יש זרועות ומסבירים לנו כאן

אלעזר שטרן: בוועדה שיודעות לפעולה רבה יותר מהר מהכול ולכן צריך שהן יתקיימו.

יעקב ליצמן: תלוי ביושב ראש.

אלעזר שטרן: זה מה שאני אומר.

זבולון כלפה: בינתיים הבטחנו – קיימנו.

אלעזר שטרן: אם אנחנו יכולים להציב בקצה גם תקציבים וגם יכולת ביצוע הרבה יותר מהירה.

יעקב ליצמן: אם אנחנו לא נשב בישיבות מעקב כפי שזבולון אמר שהוא יעשה, הכול ירד לטמיון ויקרה בעוד 15 שנים.

אלעזר שטרן: הרב ליצמן, עד שזבולון יקבל כאן זמן לוועדת משנה, יש כאן תור גדול.

יעקב ליצמן: אני ממש חולק על זה.

יעקב ליצמן: הוא יכול לעשות את הישיבות ב-2:00 בצהרים.

אלעזר שטרן: יכול להיות.

אלעזר שטרן: הלוואי.

זבולון כלפה: אין לי בעיה.

חמד עמאר: זה קשה.

חמד עמאר: גם אני מנסה.

<טמיר כהן: יש המון ועדות משנה ואנחנו נותנים לכולן.

<טמיר כהן: (היו"ר אלעזר שטרן)

אלעזר שטרן: השאלה היא אם אנחנו לא יכולים לבקש מהיושב ראש הקבוע שדיון המעקב לא יהיה כאן אלא יהיה במליאה של ועדת הכספים כי שם לדוגמה אנחנו מחליטים על כל מיני תקציבים.

יעקב ליצמן: הניסיון אומר שבוועדת משנה זה יותר אפקטיבי.

אלעזר שטרן: למרות שהכספים לא כאן.

אלעזר שטרן: התקציבים של כל המשרדים האלה עליהם דובר עכשיו עוברים דרך מליאת ועדת הכספים.

יעקב ליצמן: לנו אין סמכות לאשר.

יעקב ליצמן: אנחנו יכולים לבקש תכנית.

יעקב ליצמן: כמובן אחר כך הכול עובר במליאה כי זה חייב לעבור שם אבל בוועדת משנה זה האפקטיבי ביותר לבקש.

<מוחמד כעבייה: בלי החלטת ממשלה ועדת הכספים לא יכולה לאשר תקציב.

אלעזר שטרן: ברור לי.

אלעזר שטרן: אני צעיר כאן אבל אני נותן דוגמה.

אלעזר שטרן: ועדת הכספים יכולה להגיד שהיא לא מאשרת עכשיו תקציב של משרד מסוים עד שלא מעבירים החלטה.

אלעזר שטרן: שאל במשרד השיכון כמה זמן לא אישרנו להם תקציב.

חמד עמאר: אין תקציב מלווה עם ההחלטה להקים את הישוב?

<קריאה: אין עדיין מתווה.

<מוחמד כעבייה: יש תקציב.

חמד עמאר: איך יש תקציב ואנחנו לא יודעים?

<מוחמד כעבייה: יש תקציב.

<מוחמד כעבייה: בהחלטת הממשלה ערב אל נעים לא נכנסה.

יעקב ליצמן: אתה אומר דבר אחד והוא אומר דבר שני.

<קריאה: מדברים על ההקמה.

יעקב ליצמן: אתה אומר שיש החלטת ממשלה לתת תקציב והכול טוב ויפה אבל זה לא יותר ממלים.

יעקב ליצמן: אלה מלים.

יעקב ליצמן: את זה צריך לתרגם בוועדת כספים לכסף, העברה תקציבית ממשרד האוצר לוועדת כספים לאשר את הכסף הזה וזה איננו.

יעקב ליצמן: ברגע שזה יבוא, אם זה יאושר - זה נקרא כסף.

<גבי קדוש: לכן נקבעה ישיבה, לקבוע את המתווה.

חמד עמאר: יש החלטה של המגזר הבדואי.

<גבי קדוש: זה בכללי.

חמד עמאר: בכללי איך זה מחולק?

<גבי קדוש: מחולק לפי הנושאים בכל ישוב.

יעקב ליצמן: גם זה לא כסף.

יעקב ליצמן: (היו"ר זבולון כלפה)

זבולון כלפה: משרד השיכון, רצית להוסיף לנו משהו?

<סימונה טסטה: כן.

<סימונה טסטה: קודם כל, יש החלטת ממשלה ליישובי הבדואים בצפון.

<סימונה טסטה: בהחלטת הממשלה הזאת ערב אל נעים נכללה.

<סימונה טסטה: החלטת הממשלה הזאת מדברת על תקציבים להשלמות פיתוח שכונות ותיקות ולמוסדות ציבור.

יעקב ליצמן: ממתי ההחלטה?

<סימונה טסטה: נדמה לי מ-2010 והיא מסתיימת השנה.

<סימונה טסטה: לתשומת לבכם.

<סימונה טסטה: אם לא מאריכים אותה, היא מסתיימת.

<רון שני: העניין עליו היא מדברת, יש כבר חלוקה.

<סימונה טסטה: תנו לי להשלים את האינפורמציה על ערב אל נעים.

<סימונה טסטה: במסגרת ההחלטה הזאת, על אף שאין מה שנקרא שכונות ותיקות בערב אל נעים כי זה ישוב חדש, השקענו 600 אלף שקלים להסדרת תשתיות ראשוניות בישוב.

<סימונה טסטה: זה תקציב ראשון.

<סימונה טסטה: מה שהיה לנו, מתוך התקציב שהיה לנו, השקענו.

<סימונה טסטה: בנוסף, במסגרת פיתוח שכונות חדשות, כפי שאתם יודעים פיתוח שכונות חדשות עובד במשק כספי סגור וזה אומר שהתקבולים מהכנסות עבור הפיתוח, בעצם אנחנו מוציאים.

<סימונה טסטה: זאת אומרת, משק סגור.

<סימונה טסטה: במסגרת התקציב הזה כרגע קידמנו תכנית תב"ע של 150 מגרשים, התכנית מוכנה, האומדנים אפילו מוכנים אבל אנחנו יודעים שהעלויות מאוד גבוהות ולהתחיל ישוב ולבנות אותו רק במסגרת התקציבית הזאת, זה לא אפשרי.

<סימונה טסטה: לכן אנחנו בהחלט מחכים כדי לקדם את הנושא הזה להחלטת הממשלה כדי שהיא תוכל לתת תקציב נוסף ולהקטין את עלויות הפיתוח שיצטרכו לשלם התושבים לפחות בשלב הראשון.

זבולון כלפה: אותה תב"ע של 150 מגרשים היא כבר בשלב של מתן תוקף או בהפקדה?

<סימונה טסטה: היא כבר מוכנה.

<סימונה טסטה: היא בתוקף.

<סימונה טסטה: היא אושרה, היא בתוקף ויש אומדנים.

<סימונה טסטה: מבחינתנו אפשר יהיה לשווק אותה ברגע שנוכל להגדיר את עלויות הפיתוח ובואו נהיה כנים, כרגע עלויות הפיתוח גבוהות.

יעקב ליצמן: על איזה דבר אמרת שהתוקף עומד להסתיים?

<סימונה טסטה: החלטת הממשלה 3321, משהו כזה, אני לא זוכרת בדיוק את המספר, ליישובי הבדואים בצפון.

זבולון כלפה: שהיא עוסקת בנושא של תעסוקה וחיילים משוחררים ועוד הרבה דברים.

<סימונה טסטה: מבחינת משרד השיכון היא עוסקת - - -

יעקב ליצמן: מה פירוש הדבר שהיא מסתיימת?

<סימונה טסטה: זה אומר שההחלטה מסתיימת, התקציבים מסתיימים השנה.

<סימונה טסטה: מבחינתי מימשנו את כל התקציבים.

חמד עמאר: כמה אחוזים ניצלו?

<סימונה טסטה: מבחינת משרד השיכון כל שנה קיבלנו חמישה מיליון שקלים להשלמות פיתוח שכונות ותיקות וביצענו את כל התקציב הזה.

זבולון כלפה: מי המשרד שמנהל את המעקב על אותה החלטת ממשלה?

<מוחמד כעבייה: אנחנו.

זבולון כלפה: משרד ראש הממשלה.

חמד עמאר: לי יש שתי שאלות.

חמד עמאר: האחת, כמה היה הניצול הכספי?

חמד עמאר: האם הכסף יישאר, הוא ימשיך ללוות את האנשים אחרי החלטת הממשלה שנגמרת בסוף השנה?

חמד עמאר: לאיפה הולך הכסף אם נשאר?

זבולון כלפה: ושאלה נוספת היא האם יש החלטה נוספת.

יעקב ליצמן: תהיה.

<מוחמד כעבייה: ביום חמישי ישבנו משרד ראש הממשלה עם פורום ראשי המועצות הבדואיות בשיבלי ודנו על התכנית, מה נשאר, ולפי החלטת הממשלה לאן להעביר את הכסף הזה אם נשאר.

<מוחמד כעבייה: סיכמנו עם ראשי המועצות לאן עובר הכסף.

חמד עמאר: אני שאלתי שאלה פשוטה.

חמד עמאר: מה היה הניצול הכספי?

חמד עמאר: שישים אחוזים, חמישים אחוזים, מאה אחוזים?

<מוחמד כעבייה: 85 אחוזים.

חמד עמאר: מכל המשרדים.

<מוחמד כעבייה: כן.

חמד עמאר: אני מקבל כאן נתון שאומר הרבה פחות.

חמד עמאר: אני מבקש שתבדקו.

חמד עמאר: האם מה שלא נוצל ישמש את התושבים או לא?

יעקב ליצמן: התפקיד שלכם הוא שלא יישאר כסף.

זבולון כלפה: שינוצל כמו שצריך.

יעקב ליצמן: כן.

יעקב ליצמן: כמובן.

<נימר נעים: זה לא נשמע כאילו זה לערב אל נעים.

<נימר נעים: זה לכל הישובים הבדואים.

זבולון כלפה: זה כללית.

<נימר נעים: גם בתכניות של הממשלה, אנחנו לא היינו בתכניות מאושרות.

<נימר נעים: בישוב ערב אל נעים לא היו לנו תכניות.

<סימונה טסטה: גם מוסדות ציבור.

<סימונה טסטה: אין שם מוסדות ציבור בישוב ולא יכולנו לתקצב מוסדות ציבור כיוון שלא הייתה תכנית בתוקף וגם לזה חסר כסף.

<נימר נעים: עכשיו מדברים על שמונים אחוזים ניצול.

זבולון כלפה: תודה רבה גברת סימונה.

זבולון כלפה: גבי, אם אפשר בבקשה את המיצוי של אותה החלטת ממשלה ואת המעקב שלכם לגבי הביצוע.

זבולון כלפה: זה באגף של מיכל?

<גבי קדוש: כן.

<גבי קדוש: ברור.

<גבי קדוש: זה באגף כולל הרזרבות, אם זה יכול ללכת לטובת העניין של ההקמה.

<גבי קדוש: ההצעה שלי היא שאנחנו מול ראש המועצה.

<גבי קדוש: ראש המועצה הוא המוביל בעניין.

יעקב ליצמן: כמה עולה שם דירה?

<גבי קדוש: מגרש.

<גבי קדוש: אני לא יודע להגיד לך.

חמד עמאר: כמה אמור לעלות מגרש שם עכשיו?

<סימונה טסטה: אין לי כרגע את הנתון.

<קריאה: אין לה את הנתון של התשתיות.

<סימונה טסטה: אין לי כרגע את הנתון כי לא ידעתי שהדיון יהיה על ערב אל נעים.

יעקב ליצמן: אני אשאל אתכם משהו אחר.

יעקב ליצמן: את המע"מ על ה-600 אלף שקלים, יש לכם או לא?

<גבי קדוש: זה לא בית משותף.

זבולון כלפה: אלה בתים צמודי קרקע.

זבולון כלפה: בכל מקרה זה לא תופס עליהם.

זבולון כלפה: נציג משרד הספורט.

זבולון כלפה: בפעם שעברה דיברנו על הסיפור של מגרש הכדורסל בערב אל נעים.

<שי שטרית: כן.

זבולון כלפה: 450, 800 אלף.

זבולון כלפה: היו כאן דיונים בין המועצה לביניכם.

<שי שטרית: אני יכול לומר שאנחנו הולכים לפרסם קול קורא לרשויות המקומיות.

<שי שטרית: זאת בקשה אחת לכל רשות מקומית וראש המועצה יכול לבקש עבור אותו ישוב את מתקן הספורט הספציפי.

<שי שטרית: בנוסף גם ה-טוטו וינר מוציא קול קורא וינר לקהילה ואפשר בהחלט לבוא ולעשות איגום משאבים ולהגיע לסכום שיכסה כמעט את כל העלות של המגרש.

זבולון כלפה: תודה רבה.

זבולון כלפה: יש כאן נציגים של משרד החקלאות?

<ג'מאל מדלג': כן.

<ג'מאל מדלג': אני מנהל תחום מיעוטים של משרד החקלאות.

זבולון כלפה: אתה יושב במטה בבית דגן?

<ג'מאל מדלג': נכון.

<ג'מאל מדלג': כפי שנאמר כאן, אנחנו התחייבנו על שלושה מיליון שקלים כהשתתפות שלנו בהקמת הישוב החדש ואנחנו עומדים בתשלום.

<ג'מאל מדלג': התשלום הזה צבוע עבור ערב אל נעים.

<ג'מאל מדלג': מעבר לזה, אנחנו כמובן נשמח, זה תחום העיסוק שלנו, לפתח את הישובים במגזר המיעוטים בכללותו והם כמובן מוזמנים ליהנות מהתקציבים שעומדים לרשות כולם.

<ג'מאל מדלג': אבל מה, התכנית בכלל לא התייחסה לנושא של העיסוק החקלאי שהוא עיסוק מרכזי של תושבי ערב אל נעים.

<ג'מאל מדלג': אני חושב שראש המועצה יסכים אתי שבינתיים התב"ע מתייחסת למגורים בלבד.

<ג'מאל מדלג': בהנחה שיש עיסוק בגידול בעלי חיים וצאן באזור, בשלב זה אין להם תכניות ואין פתרון לסוגיה הזאת בעוד שאם היה להם סידור לנושא של הקרקעות, היו יכולים כמובן לבקש גם תמיכות בהקמה וגם פינוי והרחבת הדירים האלה מתוך מרכזי הישוב.

<ג'מאל מדלג': אני מניח שהתופעה הטבעית שהולכת ללוות את ההקמה היא הצפיפות הזאת והכנסת הדירים האלה לתוך הישוב.

זבולון כלפה: ראש המועצה, התייחסות שלך לגבי הסוגיה של התעסוקה.

<רון שני: זה נכון, יש הרבה גידול בעלי חיים שם.

זבולון כלפה: אבל התב"ע כוללת את זה?

זבולון כלפה: היא לקחה את זה בחשבון?

<נימר נעים: אני אגע בזה.

<נימר נעים: יש ייעוד קרקע לכביש ויש לנו מעל 18 דונם שהם מיועדים לרפתות ולמבני משק.

<נימר נעים: הם בתוך התב"ע, בתוך תכנית המתאר המאושרת.

<נימר נעים: באמת מה שצריך, והעלו נקודה מאוד חשובה, זה לתכנן את זה באופן מפורט אבל יש ייעוד בתוך התב"ע.

<ג'מאל מדלג': אגב, לתכנון הזה גם ערבות כספית לא מבטלת כי צריך גם לשים לב לנקודה הזאת.

זבולון כלפה: אתם עוזרים?

זבולון כלפה: אתם שותפים בזה?

<ג'מאל מדלג': כן.

זבולון כלפה: רון, אתה תדאג לחבר את הקצוות בסוגיה הזאת.

<רון שני: כן.

זבולון כלפה: יש כאן עוד משרד ממשלתי כלשהו?

<מונל אברהם: משרד הרווחה.

<מונל אברהם: על פי אותה החלטת ממשלה שהוזכרה על ידי סימונה, אנחנו ניצור תקציב מיוחד למועצה עבור הישוב הזה לצורך הקמת שלוחה של לשכת הרווחה.

<מונל אברהם: על פי אותה החלטת ממשלה אנחנו הקצינו תקציב גם לישוב הזה, באמצעות הרשות.

<מונל אברהם: התקציב עומד לרשות המועצה.

זבולון כלפה: זה בתקנים או בפעולות?

<מונל אברהם: גם וגם.

<מונל אברהם: האמת היא שזאת שלוחה.

<מונל אברהם: אין הצדקה להקים לשכת רווחה לישוב כזה קטן ואנחנו נקים שלוחה של לשכת רווחה ונקצה את אותו חדר בתוך בניין משותף.

<מונל אברהם: ביתר הישובים אנחנו הקמנו מבנים משותפים יחד עם בריאות ויחד עם שיכון ושם אנחנו משתלבים.

<מונל אברהם: התקציב עומד לרשות המועצה ברגע שזה ייושם וכל עוד החלטת הממשלה תהיה בתוקף.

<מונל אברהם: מה שכן מטריד אותי יותר זה לגבי הקצאות ליתר הישובים.

<מונל אברהם: אנחנו הקצינו תקציבים לעשרים ישובים בדואים בצפון וחלקם לא מומש.

זבולון כלפה: לא מומש מצד האוצר או מצד הרשויות?

<מונל אברהם: האוצר לא העביר לנו כסף, אבל לא חשוב.

<מונל אברהם: אנחנו התחייבנו לרשויות.

<מונל אברהם: התקציב של המשרד עומד לרשות הפעולות האלה.

חמד עמאר: מי לא מאשר לך?

<מונל אברהם: כל הרשויות הגישו בקשות וכל הבקשות מומשו.

<מונל אברהם: נשארו יתרות.

חמד עמאר: כמה יתרות נשארו?

<מונל אברהם: עד היום אנחנו שילמנו לרשויות 4,2 מיליון שקלים מתוך שמונה מיליון שהקצינו, עוד 1,200 מיליון יש הרשאות להתחייב לביצוע ויש עדיין יתרה של שניים ומשהו מיליון שקלים.

<מונל אברהם: זה עומד לרשות הרשויות עצמן.

חמד עמאר: וזה מסתיים בסוף השנה?

<מונל אברהם: החלטת הממשלה מסתיימת בסוף השנה.

חמד עמאר: ואם לא ינצלו את הסכום?

<מונל אברהם: אם תהיה הרשאה להתחייב, אפשר יהיה לגלגל את התקציב לשנה נוספת אבל אם לא תהיה הרשאה להתחייב, התקציב חוזר לאוצר.

<מוחמד כעבייה: הארכנו את זה ל-2015.

<מונל אברהם: אם הארכתם, זה בסדר.

<מונל אברהם: אני לא קיבלתי הודעה על ההארכה.

זבולון כלפה: אני רואה שיש מעקב מצד משרד ראש הממשלה גם לגבי הדברים האלה כדי לראות שלא ייפלו לנו כאן חללים בצד.

<מוחמד אבו דעוף: שיהיה ברור שאי הניצול הזה, בגלל שהוא דיבר, אי אפשר להקים לשכת רווחה כי הישובים הם קטנים ולכן מקימים מבנה רב תכליתי גם של בריאות ונושאים אחרים.

זבולון כלפה: מבנה שכולל בתוכו כמה מרכיבים.

<מוחמד אבו דעוף: לכן לגבי אי המימוש, למשל אחד הישובים שלי לא מומש ויש לנו תקציב מאושר.

זבולון כלפה: מאיזה רשות אתה?

<מוחמד אבו דעוף: אני סגן ראש המועצה במשגב.

<מוחמד אבו דעוף: התקציב לא מומש כי הבריאות למשל עוד לא השתתף או פונקציה אחרת של הדברים וזה קשור אחד בשני.

זבולון כלפה: לכן אני אומר עוד פעם.

זבולון כלפה: תאמינו לי, אני אמנם חדש בכנסת אבל אני מסופק אם היו כאן אי פעם דיונים כאלה.

זבולון כלפה: חבר הכנסת ליצמן ותיק וכך גם חבר הכנסת חמד עמאר והם יכולים לומר אם עשו פעם דיונים כאלה מפורטים ביחס לישוב מסוים.

זבולון כלפה: לדעתי יש כאן

זבולון כלפה: מציאות של בעצם ישוב כמו שהגדיר כאן ראש המועצה שדי נפל בין הכיסאות במשך הרבה מאוד זמן.

זבולון כלפה: אני רואה את זה כמשל ואני אומר שוב שאנחנו נשכיל, אנחנו נעשה את זה ויהיה כאן דיון נוסף כדי לוודא שהדברים אכן נתפרים לגמרי.

זבולון כלפה: לא סתם בין הדיון הקודם לבין הדיון הזה, זזנו עוד קצת.

זבולון כלפה: ראה את משרד החקלאות ואת משרד התחבורה שלשבחו ייאמר שמשרד התחבורה היה חלוץ גם בפעם הקודמת ועכשיו יש כאן חבירה משותפת.

זבולון כלפה: אני אומר שאנחנו עושים את זה כדי באמת להביא את הדבר הזה לאיזשהו מסלול שיהיה פתרון של המכלול של הבעיות.

זבולון כלפה: חלק מהעניין הוא העבודה של הממשלה בראשותו של משרד ראש הממשלה עם כל הצוות שלו.

זבולון כלפה: יושב כאן עוזר ראש הממשלה גבי קדוש שעושה יחד עם האנשים שלו, עם האגף המקצועי של מיכל או של מי שיבוא במקומה והם אמורים לתכלל את הדברים.

זבולון כלפה: התפקיד שלנו הוא לפקח, לבקר, לתת את המיקוד על הדבר הזה ואני אומר שוב שאני אישית לא מתכוון לעזוב.

זבולון כלפה: הסוגיה הזאת תיפתר ותיפתר בצורה הטובה ביותר.

זבולון כלפה: הראיה שבשלושת החודשים האחרונים כבר התקדמנו צעד.

זבולון כלפה: כל הבעיות שאתם מעלים כאן, השיתוף הזה עם משרד הבריאות ומשרד הרווחה, כדי לתת את הפתרונות, הפורום להעלות את זה הוא בדיונים שלך ראש המועצה יחד עם האנשים של משרד ראש הממשלה.

זבולון כלפה: אנחנו כאן כדי באמת לתת את המעקב על הדבר הזה ולהבטיח שהדבר הזה אכן ייכנס כאן למסלול.

זבולון כלפה: אם יש למישהו עוד להוסיף נקודות, בבקשה.

זבולון כלפה: גברת לילי, רצית להוסיף משהו?

<לילי פיינטוך: לא, רק לומר שעיינו בפרוטוקול ובאמת לא היו מטלות למשרד הפנים באופן יוצא דופן.

<לילי פיינטוך: גם ביררתי עם ראש המועצה.

<לילי פיינטוך: יש איזו נקודה של בית עלמין שאם אתה רוצה לדבר עליה, בסדר אבל זה לא במקום.

אלעזר שטרן: היושב ראש, אני אגיד מה אני חושב.

אלעזר שטרן: אני חושב שזה היה דיון טוב מאוד.

אלעזר שטרן: שנית, ראיתי שכמה חבר'ה באו ולא ידעו בדיוק את הנושא.

<סימונה טסטה: נכון, כי זה לא היה כתוב.

אלעזר שטרן: בסדר.

אלעזר שטרן: אני אומר לגבי הפעם הבאה.

זבולון כלפה: אנחנו נשתפר.

<ליאור אפט: אני מהמינהל לפיתוח תשתיות ביוב ברשות המים.

זבולון כלפה: בישיבה הקודמת ישב כאן משה גראזי ואמר שאתם משתתפים בסבסוד של 85 אחוזים בערב אל נעים.

<ליאור אפט: כן.

<רון שני: אנחנו היינו רוצים שמונים אחוזים אבל הם חמישים אחוזים.

זבולון כלפה: היה סיכום על 85 אחוזים.

<ליאור אפט: החלטת ממשלה שנוגעת לתחום שלנו מדברת על מענק של חמישים אחוזים אבל בשיתוף עם המועצה בעצם כבר תקצבנו גם בישוב הזה קרוב לשני מיליון במענק שהמועצה השלימה את החמישים אחוזים שלה.

<ליאור אפט: בכלל במועצה השקענו בתקציבי מדינה מעל ארבעים מיליון שקלים, בכל הישובים, בשישה ישובים בשנים האחרונות.

<ליאור אפט: במסגרת החלטת הממשלה באמת המגבלה הזאת של חמישים אחוזים לא מאפשרת לחלק מהפרטים האלה לצאת לדרך.

<ליאור אפט: אני מדבר כרגע באופן כללי על יישובי הבדואים בצפון.

<ליאור אפט: משגב, שהיא מועצה יותר חזקה, יש יכולת של המועצה להשלים את החמישים אחוזים בחלק אשראי או במימון עצמי.

<ליאור אפט: חשבתי שהדיון הוא קצת יותר רחב מבחינת כל יישובי הבדואים בצפון ואם הוא כזה, צריך לתת את הדעת על כך שהחלטת הממשלה הזאת מגבילה חלק מהמועצות כמו למשל מועצה אזורית אל בטוף או מועצות אחרות.

זבולון כלפה: אני אומר לך כבר עכשיו שבשבוע שעבר אני נפגשתי עם ראש המועצה האזורית אל בטוף והפרויקט הבא יהיה הפרויקט שלו עם שלושת הישובים שלו כמשל ואז נעשה את אותו דבר כמו שאנחנו עושים כרגע.

זבולון כלפה: נעשה את אותו הדבר ביחס אליהם כדי להוביל את הדבר הזה לאיזשהו מתווה של מסלול.

זבולון כלפה: אני מקווה שנצליח להעמיד את זה על מסלול נכון וטוב.

זבולון כלפה: אני מודע לזה ואני מקבל את ההערה שלך.

זבולון כלפה: בסדר גמור.

זבולון כלפה: יש כאן עוד מישהו שרוצה להתייחס, להעיר ולהאיר?

זבולון כלפה: אני מודה לכם.

זבולון כלפה: אני מקבל את ההערה לגבי המיקוד של הנושא.

זבולון כלפה: אנחנו נתקן את העניין.

זבולון כלפה: הדיון הזה, המיקוד שלו היה דווקא בסוגיה של ערב אל נעים ואנחנו נדאג לקיים דיון המשך.

זבולון כלפה: אני אשמח לקבל מכם את העדכונים במהלך הפגישות בתקופה הקרובה כדי לראות שאנחנו באמת סוגרים את הנושא הזה מכל הכיוונים בשיתוף פעולה של כל המשרדים.

זבולון כלפה: העבודה שלכם היא לתכלל את כל האחרים ולראות שבאמת מוצאים כאן את הפתרון.

זבולון כלפה: יש כאן שותפים טובים, גם הישוב וגם המועצה האזורית, שמוכנים לעניין.

זבולון כלפה: אתם ראיתם שהייתה כאן נוכחות יחסית גבוהה מאוד של חברי כנסת כי אנשים מבינים שהנושא הזה הוא בנפשנו ואכפת להם.

זבולון כלפה: לכן מבחינתי חשוב מאוד שבאמת נשים את העסק הזה על מסלול טוב של פתרון.

זבולון כלפה: אנחנו נשמש לכם כבמה כדי לעזור ואם צריך ליצור את הלחצים במקומות הנכונים כדי באמת להביא את העסק לידי פתרון.

זבולון כלפה: תודה רבה.